હઝરત ઈમામ હુસૈન(અ.સ.)ની બેમિસાલ બલ્કે બેમિસાલ કરતા પણ ઉચ્ચ શહાદત એ હિદાયતનો ઉંચામાં ઉંચો મિનારો છે. જે દરેક સમયગાળામાં, દરેક જગ્યાએ અને દરેક વ્યક્તિને નેકીઓ અને ભલાઈઓ તરફ દાવત આપી રહ્યો છે. એટલા જ માટે આપણે ઈમામ હુસૈન(અ.સ.)ની ઝિયારતમાં પડીએ છીએ અસ્સલામો અલય્ક યા ખેયરતલ્લાહે વબ્ન ખેયરતેહ… આ વાક્ય ઇન્સાનીયતની આંખોની સામે પ્રકાશિત હકીકતોના કેટલાય ઝખાઓ ખોલે છે. શહાદતના આ વાકેઆમાં ફક્ત સોઝ અને બુકા, આહો ગીયર્િ જ નથી પરંતુ દર્સ છે, ઇબ્રત છે, એક સતત પૈગામ છે. આ જંગ હી.સ. 61માં કરબલામાં ખત્મ નથી થઇ પરંતુ આજે પણ શ છે અને આ દુનિયાની એક માત્ર જંગ છે જેમાં ક્યારેય હાર નથી થઇ. હઝરત ઈમામ હુસૈન(અ.સ.)ની ફૌજ હંમેશા વિજયી રહી છે. એનું કારણ એ છે કે અ જંગનું હકીકી તત્વ ખુદા ખાતર ઇખ્લાસ છે અને ખુદા ક્યારેય પરાજિત નથી થતો. તો તેની માટે જંગ કરવાવાળા જેઓનો બસ એક માત્ર હેતુ હોય કે કલેમતુલ્લાહની જીત અને સર બુલંદી, તો તેઓ કેવી રીતે પરાજીત થઇ શકે?